ମୁମ୍ବାଇଃ ସୁଶାନ୍ତ ସିଂହଙ୍କ ସୁଇସାଇଡ ମାମଲା ନେଲା ନୂଆ ମୋଡ଼ । ସୁଶାନ୍ତଙ୍କ ଗାର୍ଲଫ୍ରେଣ୍ଡ ରିୟା ଚକ୍ରବର୍ତ୍ତିଙ୍କ ନାଁରେ ଥାନାରେ ଏତଲା ଦେଲେ ଆକ୍ଟରଙ୍କ ବାପା କେକେ ସିଂହ । ସୁଶାନ୍ତଙ୍କ ବାପାଙ୍କ ଅଭିଯୋଗ, ରିୟା ପ୍ରବଳ ଟଙ୍କା ନେବା ସହ ସୁଶାନ୍ତଙ୍କୁ ଆତ୍ମହତ୍ୟା କରିବାକୁ ଉସୁକାଇଥିଲେ ।
ସେପଟେ ସୁଶାନ୍ତଙ୍କ ବାପା ଏତଲା ଦେବାର କିଛି ସମୟ ପରେ ଅଭିନେତ୍ରୀ କଙ୍ଗନା ରଣାୱତଙ୍କ ବୟାନ ମିଳିଛି । ସେ ଜଣେ ସାମ୍ବାଦିକଙ୍କ ଟ୍ୱିଟ୍ରେ ରିଟ୍ୱିଟ୍ କରି ନିଜର ମନ୍ତବ୍ୟ ଦେଇଛନ୍ତି ।
ସୂଚନାଯୋଗ୍ୟ, ସୁଶାନ୍ତଙ୍କ ସୁଇସାଇଡ୍ ଏବେବି ସସପେନ୍ସ ଘେରରେ ରହିଛି । ମାମଲାକୁ ମାସେ ବିତିସାରିଥିବା ବେଳେ ମୁମ୍ବାଇ ପୋଲିସ ତଦନ୍ତ ଜାରି ରଖିଛି । ଏବେସୁଦ୍ଧା 40 ଜଣଙ୍କ ବୟାନ ରେକର୍ଡ କରିସାରିଛି ପୋଲିସ ।
